Vaxt.Az - Xalqı soyan lombardlar…\n09:35 | 29 avqust 2018 | Çərşənbə Məqaləyə 2068 dəfə baxılıb Şriftin ölçüsü\nBank borcluya təzminat ödəyəcək\nHüquqşünas Əkrəm Həsənov deyir ki, artıq borcluları həbs etməyə cəhd göstərmirlər\n««Qara bazar»ı bank rəhbərləri yaradır»\n«Düşünürlər ki, buradan yüksək gəlir götürə biləcəklər»\nKredit hansı halda batır?\n«Dövlət yaşayış minimumunu ona görə müəyyən edib ki, hər bir halda vətəndaşını qorusun»\nSon dövrlərdə banklar tərəfindən vətəndaşlara və biznes sektoruna kredit verməsi ilə bağlı müəyyən qədər irəliləyiş nəzərə çarpsa da, şərtlər əvvəlki illərlə müqayisədə daha ağırdır. Bu baxımdan rəsmi iş yeri və yüksək maaşı olmayan vətəndaşlar banklardan kredit götürməkdə çətinlik çəkirlər. Nəticədə nağd pula ehtiyacı olanların əksəriyyəti lombardlara və fərdi sələmçilərə üz tutur. Modern.az xəbər verir ki, problem də elə buradan başlayır. Çünki lombardların və fərdi sələmçilərin fəaliyyətinə hər hansı dövlət qurumu tərəfindən nəzarət həyata keçirilmir. Belə olduğu halda isə borcun alınması, qaytarılması, girovun geri alınması kimi proseslər vətəndaşların hüquqlarının pozulması ilə nəticələnir. Bununla yanaşı, faizlərin həddindən artıq yüksək olması, hətta bank faizlərini 2-3 dəfə üstələməsi də insanları çətin vəziyyətdə qoyur.\nMəsələ ilə bağlı “Yeni Müsavat”a danışan hüquqşünas, iqtisadçı ekspert Əkrəm Həsənov bildirdi ki, həm fiziki şəxslərin sələmçilik etməsi, həm də lombardların fəaliyyəti qanunla qadağandır. Ekspert fikrini belə izah etdi: “Əlbəttə, onlar bu fəaliyyəti göstərə bilərlər, lakin öz pulları ilə. Yəni, nə lombardlar, nə də fərdi sələmçilər başqalarından borc götürdükləri pulu sələmə verə bilməzlər. Çünki bu artıq bank fəaliyyəti kateqoriyasına daxil olur. Bank fəaliyyətinin mahiyyəti isə ondan ibarətdir ki, banklar vətəndaşlardan aşağı faizlə pul götürüb, daha yüksək faizlə digər vətəndaşlara kredit verirlər və bu yolla qazanırlar. Bu bank fəaliyyətidir. Banklara nəzarətin mahiyyəti də ondan ibarətdir ki, onlar başqalarının pulları ilə risk etdiyi üçün onların fəaliyyətinə nəzarət olunur. Lombardlar və fərdi sələmçilərin fəaliyyətinə nəzarət edilməməsinin səbəbi isə odur ki, onlar öz vəsaitlərini borc verirlər. Ancaq Azərbaycan şəraitində heç bir lombard və ya sələmçi öz pulu ilə işləmir, faktiki olaraq qanunsuz bank fəaliyyəti həyata keçirirlər. Çünki öz pulları demək olar ki, yoxdur. Lombardlar bir qayda olaraq ya banklardan kredit götürərək borca verirlər, ya da başqa şəxslərdən. Bu da faktiki bank fəaliyyəti sayılır, həm İnzibati Xətalar Məcəlləsi, həm də Cinayət Məcəlləsində qanunsuz sahibkarlıq sayılır, yəni lisenziya almadan fəaliyyətin həyata keçirilməsi. Mən hələ Azərbaycanda elə bir sələmçi və ya lombard tanımıram ki, öz pulu ilə fəaliyyət göstərsin, əgər belə olsaydı o zaman qanuni olardı”.\nHüquqşünasın sözlərinə görə, ikinci qanun pozuntusu da odur ki, lombardlar və sələmçilər vergi ödəmirlər: “Yəni onlar əldə etdikləri faiz gəlirlərindən gəlir vergisi verməlidirlər, ancaq bundan yayınırlar. Üçüncü bir məqam isə odur ki, həm lombardların , həm də fərdi sələmçilərin verdiyi borcların faiz dərəcəsi həddindən artıq çoxdur. Əgər bankların verdiyi kreditlərin faizi 25-30 faizə qədərdirsə, sələmçilərin və lombardların verdiyi borcların faizi 50 faizdən 100 faizə qədərdir. Bu da əlbəttə ki, çox yüksəkdir. Bundan başqa, vətəndaşlar borclarını qaytara bilmədikdə onlar müxtəlif vasitələrdən istifadə edirlər, kollektorı göndərirlər, adam tutub gözünü qorxudurlar, hədələyirlər. Bir çox hallarda hüquq-mühafizə orqanlarından da istifadə edirlər, onlar borclunu çağırıb pulu qaytarmasını tələb edirlər. Nədənsə hüquq-mühafizə orqanları banklara bu qədər yardım etmirlər, ancaq fərdi sələmçilərə daha çox yardım edirlər. Yəqin ki, bu “yardlm” qarşılıqsız olmur”.\nƏ.Həsənov lombard sahibləri və fərdi sələmçilər tərəfindən borcunu qaytara bilməyən vətəndaşların məhkəmələrə verildiyi və onlara qarşı sərt cəzalar tətbiq edildiyini bildirdi: “Elə borclular da var ki, aldığı pulu qaytara bilmədikdə sələmçi ondan evini tələb edir. Vermədikdə isə onu dələduzluqda ittiham edirlər və bəzən belə insanlar həbs olunurlar. Halbuki bu sələmçilər qanunsuz sahibkarlıqla məşğul olurlar və vergidən yayınırlar. Bu ölkədə ciddi problemə çevrilib. Onlara qarşı tədbir görülməlidir”.


ABŞ səfiri: “Qlobal enerji təhlükəsizliyi baxımından ABŞ Azərbaycanın əhəmiyyətini yüksək qiymətləndirir” | Report.az\nABŞ səfiri: “Qlobal enerji təhlükəsizliyi baxımından ABŞ Azərbaycanın əhəmiyyətini yüksək qiymətləndirir”\nABŞ səfiri: “Qlobal enerji təhlükəsizliyi baxımından ABŞ Azərbaycanın əhəmiyyətini yüksək qiymətləndirir” Vaşinqtondakı müstəqil beyin mərkəzi “Caspian Policy Center” AÇG yataqlar bloku üzrə yeni müqaviləyə həsr olunmuş xüsusi icmal hazırlayıb\n22 Sentyabr , 2017 11:05\nBakı. 22 sentyabr. REPORT.AZ/ Dünya bazarında neftin ucuzlaşmasına və bu istiqamətdə investisiyaların azalmasına baxmayaraq, Azərbaycanın enerji layihələrinə beynəlxalq marağın qalması mühüm hadisədir.\n“Report” xəbər verir ki, bu barədə Vaşinqtonda (ABŞ) yerləşən müstəqil beyin mərkəzi – “Caspian Policy Center”in (CPC) “Azəri-Çıraq- Günəşli” (AÇG) yataqlar bloku üzrə yeni müqaviləyə həsr olunmuş xüsusi icmalında bildirilir.\nİcmalda deyilir ki, sentyabrın 14-də Azərbaycan və onun beynəlxalq tərəfdaşları AÇG yataqlar blokunun birgə işlənməsi və hasilatın pay bölgüsü ilə bağlı dəyişdirilmiş və yenidən tərtib edilmiş saziş imzalayıb. Mərkəz hesab edir ki, beynəlxalq neft nəhənglərinin davamlı olaraq Azərbaycana göstərdikləri inam, əvvəlki və mövcud layihələrin etibarlı və kommersiya baxımından əlverişli olmasının sübutudur. Belə ki, gələcək 32 il ərzində AÇG yataqlar blokuna ümumilikdə 40 mlrd. ABŞ dolları məbləğində investisiya qoyulacaq.\n“Azərbaycan ilk neft müqaviləsini hələ yenicə müstəqillik əldə etdiyi bir vaxtda imzalamağa nail olmuşdu. Gənc dövlət olmasına və bir sıra problemlərlə üzləşməsinə baxmayaraq, Azərbaycan beynəlxalq təşəbbüsdən irəli gələn öhdəlikləri müvəffəqiyyətlə yerinə yetirərək etibarlı tərəfdaş olduğunu sübut edib”,- deyə icmalda bildirilir.\nCPC hesab edir ki, Azərbaycan yeni müqaviləni əvvəlki müqavilədən daha yaxşı şərtlərdə bağlayır. Belə ki, Mərkəzin hesablamalarına əsasən, hətta neftin 1 barelinin qiyməti 55 dollar olsa belə, hasil olunacaq neft ehtiyatlarının 180 mlrd. dollarlıq mənfəət yaratması gözlənilir ki, bunun da 75%-lik hissəsi yeni razılaşma şərtlərinə uyğun olaraq Azərbaycanın payına düşəcək.\nMüqaviləni Milli Məclis ratifikasiya etdikdən sonra Azərbaycan Dövlət Neft Fonduna (ARDNF) 3,6 milyard dollar bonus ödəniləcək. Eyni zamanda əvvəlki müqavilədə 11,65%-lik faiz paya malik olan Azərbaycan Dövlət Neft Şirkəti (SOCAR) bu göstəricini 25%-ə çatdırıb.\nMərkəzin icmalında xüsusi vurğulanır ki, AÇG müqaviləsində Azərbaycanın beynəlxalq tərəfdaşları olan Norveç, ABŞ, Böyük Britaniya, Türkiyə, Yaponiya və Hindistan kimi ölkələr müqaviləyə güclü siyasi dəstək ifadə ediblər və Azərbaycanla enerji əlaqələrinin strateji dəyərini yüksək səviyyədə qeyd ediblər. Bu ölkələrdən ABŞ 1990-cı illərin əvvəllərindən etibarən Azərbaycanda və Xəzər hövzəsində mövcud olan neft və qaz yataqlarının inkişafını davamlı olaraq dəstəkləyib, bu resursların inkişaf etdirilib Avropa və digər bazarlara çıxarılmasının bu ölkələrdə rifah səviyyəsinin yaxşılaşdırılması və qlobal enerji təhlükəsizliyi baxımından əhəmiyyətli olaraq görüb.\nYeni sazişlə bağlı fikirlərini bölüşən ABŞ Səfiri Robert Cekuta bildirib ki, qlobal enerji təhlükəsizliyi baxımından ABŞ Azərbaycanın əhəmiyyətini iqqətə alır və yüksək qiymətləndirir: “ABŞ AÇG yataqlar blokunun inkişafı istiqamətində imzalanan yeni sazişdə Azərbaycanla əməkdaşlıq etməkdən məmnundur. ABŞ davamlı olaraq Azərbaycanda və Xəzər hövzəsinin digər yerlərində neft və qaz yataqlarının hasilatını dəstəkləyib. Burada əsas hədəf neft və qaz resusrlarının Avropa və digər bazarlara çatdırılmasıdır. Bu da öz növbəsində iqtisadi inkişafa və qlobal enerji təhlükəsizliyinə mühüm töhfə verir. Bu gün ABŞ Azərbaycanın əhəmiyyətini diqqətə alır və yüksək qiymətləndirir. Bu həqiqət, ABŞ prezidenti Donald Trampın 28 May Azərbaycanın Müstəqillik günü ilə bağlı, eyni zamanda 24-cü Neft və Qaz sərgisi və konfransı münasibətilə Azərbaycana ünvanladığı təbrik məktubunda, eləcə də ABŞ-ın dövlət katibi Reks Tillersonun bu ilin fevral ayında keçirilmiş Cənub Qaz Dəhlizi Məşvərət Şurasına göndərdiyi məktubda öz əksini tapıb”.\nSəfir qeyd edib ki, ABŞ bundan sonra da Azərbaycandakı layihələrdə uzunmüddətli tərəfdaş olmağa davam edəcək: “1990-cı illərin sonunda ABŞ Azərbaycan neftinin dünya bazarına çıxarılması üçün Bakı-Tbilisi-Ceyhan (BTC) əsas ixrac boru kəmərinə siyasi dəstək verib və ABŞ şirkətləri bu layihədə özlərinin maliyyə və texnoloji vəsaitləri ilə iştirak ediblər. ABŞ bundan əvvəl olduğu kimi, bundan sonra da Azərbaycanın neft və qaz sektorunda, qeyri-neft sektorunda və yeni ipək yolu layihələrində uzun müddətli tərəfdaş olmağa davam edəcək”.\n“Azərbaycanın dənizdəki ən böyük neft kompleksi çərçivəsində imzalanan müqavilə milyardlarla dollar investisiya qoyuluşuna və milyardlarla barel neft çıxarılmasına imkan verəcək. Amerikanın neft şirkətləri ABƏŞ konsorsiumunun mühüm tərəfdaşları arasında yer almaqdadır. Eyni zamanda, ABŞ 1990-cı illərin sonunda BTC boru kəmərinə güclü siyasi və maliyyə dəstəyi verib, hansı ki, bu kəmər AÇG yataqlar blokundan və Xəzərin digər yataqlarından hasil edilən nefti dünya bazarlarına daşıyır. Amerikanın neft və xidmət sektorunda olan şırkətləri bu layihənin həyata keçirilməsində xüsusi rol oynayıb. BTC-dən sonra bizim əməkdaşlığımız Cənubi Qafqaz Boru Kəmərinin inşası ilə davam edib. Yaxın keçmişdə isə, ABŞ Avropa istehlakçıları üçün yeni mənbə və marşurut yaradacaq və Avropa enerji təhlükəsizliyinə dəyərli töhfə verəcək Cənub Qaz Dəhlizinin inkişafı istiqamətində Azərbaycan, Gürcistan, Türkiyə və digər ölkələrlə yaxından əməkdaşlıq edib. Hazırda bu boru kəməri ilə Azərbaycan Türkiyə və Gürcistan bazarlarına qaz nəql edir. İndi isə, AÇG yataqlarının inkişafı istiqamətində imzalanan yeni sazişdə ABŞ şirkətləri “Chevron” və “Exxon Mobil” ümumilikdə 16.4% pay əldə edəcəklər”,- deyə icmalda qeyd edilir.\nXatırladaq ki, CPC-nin əsas tədqiqat mövzularını ABŞ və Xəzər regionu arasında olan münasibətlər və regionun iqtisadi, siyasi, energetika və təhlükəsizlik məsələləri təşkil edir.\nMərkəzin AÇG yataqlar bloku üzrə yeni müqaviləyə həsr olunmuş xüsusi icmalının ingilis dilində olan tam versiyası ilə aşağıdakı keçiddən tanış olmaq mümkündür:\nİngilis versiyası US Ambassador: US appreciates importance of Azerbaijan in terms of global energy security


Çeçen biznesmen Umar Cəbrayılov Moskvada saxlanıldı – Analitik informasiya portalı\n30.08.2017 13:31 26.10.2020 16:48 Yenises.ru\t0 Şərh\nDünən gecə təxminən saat 22:30 radələrində Oxotnıy ryadda yerləşən “For Sizens”” otelində həyəcan siqnali işə düşüb. Hadisə yerinə gələn polislərə otel mühafizəçiləri videokameradan əlində silan olan bir vətəndaşın liftdə dayandığını göstəriblər və bundan sonra onlar 6-cı mərtəbədəki 633 nömrəli otağa qədər onu təqib ediblər. Həmin otaqda yaşayanın Umar Cəbrayılov olduğu müəyyən edilib. Mühafizəçilər polislərə otağı göstərəndən sonra özləri liftin yanında dayanıblar. 3 nəfərdən ibarət polis qrupu qapını döyüblər. Otaqdan “”Kimdir””-cavabi gəlib. Onlar “”Polislərdir, qapını açın””-deyiblər. Qapını əlində silah olan bir kişi açıb.\nPolsilərin cənab Cəbrayılovdan silahı yerə qoymağı tələb ediblər. O da cavabında deyib:””Döyüşsüz təslim olmayacam!””\n“”Saxlanilan şəxs “”Kitay qorod””dakı daxili işlər bölməsinə aparılıb. Onun haqqında cinayət işi qaldırılıb. Bundan əlavə cənab Cəbrayılov tibb ekspertizaya göndərilib və qanında narkotik preparatın olduğu aşkar edilib. Cəbrayılovdan və ya onun nümayəndəsindən hər hansı bir açıqama amaq hələlik mümkün olmayıb.\n← Şoyqu Suriyada vətəndaş müharibəsinin qurtardığını elan etdi\nPolislər tutulan Umar Cəbrayılovun yerlilərinin basqın edəcəyindən ehtiyatlanırlar →\n14.09.2012 16:35 26.10.2020 16:48 Yenises.ru\t0


Makron qadınlara qarşı zorakılıq xətti ilə təəccübləndi - xeberler, son xeberler, xəbərlər, xəbəri, son xəbərlər, son xəbər, xeberi, xeberleri, son deqiqe, en son xeber,xeberler, son xeberler, xəbərlər, xəbəri, son xəbərlər, son xəbər, xeberi, xeberleri, son deqiqe, en son xeber,\nMakron qadınlara qarşı zorakılıq xətti ilə təəccübləndi\nMakron qadınlara qarşı zorakılıq xətti ilə təəccübləndi Macron qadınlara qarşı zorakılığın qarşısını almaq üçün göstəriş xəttinə edilən bir şikayətin məmur tərəfindən rədd edildikdə heyrətləndiyini söylədi. Fransada qadınlara qarşı zorakılığın artması ilə əlaqədar xüsusi telefon xətti quran hökumət, ərlərindən zorakılığa məruz qalan qadınlara kömək etmək məqsədi ilə tənqidlərə məruz qaldı. Fransanın Baş naziri Edourd Philippe qaynar […]\n05 Sentyabr 2019 - 4:04 'de eklendi.\nMacron qadınlara qarşı zorakılığın qarşısını almaq üçün göstəriş xəttinə edilən bir şikayətin məmur tərəfindən rədd edildikdə heyrətləndiyini söylədi.\nFransada qadınlara qarşı zorakılığın artması ilə əlaqədar xüsusi telefon xətti quran hökumət, ərlərindən zorakılığa məruz qalan qadınlara kömək etmək məqsədi ilə tənqidlərə məruz qaldı.\nFransanın Baş naziri Edourd Philippe qaynar xətt üzrə mətbuat konfransı keçirib. Qurulmuş xəttin hədəfinə çatmaq üçün hətta işçilərin daha diqqətli olmalarının vacibliyini vurğulayan Philippe, prezident Emmanuel Macronu mətbuat işçiləri ilə şoka salan bir hadisəni paylaşdı.\nPhilippe, yeni qurulan xəttə nəzarət etmək üçün bir qadının kömək istəyini dinləyən Macronun, xəttdəki təhlükəsizlik işçisinin qadının xəbərdarlığını ciddi qəbul etmədiyinin şahidi olduğunu söylədi.\nPhilippe, Macronun eşitdiklərindən şoka düşdüyünü və sonra təqib edildiyini və zabitlə əlaqədar istintaqa başladığını söylədi.\nHadisədən dərin kədərlənən Macronun problemlərin həlli üçün lazımi işləri görməyi tapşırdığı öyrənildi. Macronun, ölkədə zorakılığa məruz qalan qadınlara kömək etməməkdə günahlandırılan Fransa polisi və jandarma qruplarının laqeyd hərəkətlərinə dair canlı ifadəsindən sonra, “indi o özünə şahid oldu”.\nFransadakı Daxili İşlər Nazirliyinin məlumatlarına görə 2018-ci ildə 121 qadının ölümü baş vermişdi, 2019-cu ilin sentyabrında isə 101 cinayətin olduğu öyrənildi.


Bu il Bakıya oxumağa gələn tələbələr harada qalacaq? - ARAŞDIRMA | Xəbərlər\nBakıda özəl tələbə yataqxanası biznesi yoxdur\nTədris ilinin başlanmasına qalan vaxt qısalır. Bölgələrdən paytaxt universitetlərində təhsil almağa gələn gəncləri və onların valideynlərini isə həmişə ən çox düşündürən məsələ tələbənin təhsil alacağı müddətdə harada yaşayacağıdır. Çünki paytaxtda mövcud olan kirayə mənzil qiymətləri hər tələbənin büdcəsinə uyğun gəlmir.\nBakucity.az bu dəfəki materialında paytaxtda yerləşən universitetlərin tələbə yataqxanaları və onların hazırki vəziyyətilə bağlı araşdırma aparıb.\nBakıda tələbə yataqxanası olan ali təhsil ocağı azdır\nTəhsil Nazirliyindən saytımıza verilən məlumata görə, hazırda nazirliyin nəzdində olan ali təhsil müəssisələrinin tabeçiliyində ümumilikdə 48 yataqxana binasından cəmi 9 universitet: Azərbaycan Memarlıq və İnşaat Universiteti (AzMİU), Azərbaycan Dövlət Pedaqoji Universiteti (ADPU), Bakı Mühəndislik Universiteti (BMU), Azərbaycan Dillər Universiteti (ADU), Bakı Dövlət Universiteti (BDU), Azərbaycan Texniki Universiteti (AzTU), Bakı Slavyan Universiteti (BSU), Lomonosov adına Moskva Dövlət Universiteti (MDU) və Azərbaycan Texnologiya Universiteti (ATU) tələbələrinin az qismini yataqxana ilə təmin edə bilir. Azərbaycan Dövlət Neft və Sənaye Universitetində (ADNSU) isə növbəti tədris ilindən 800 yerlik yeni yataqxana kompleksi tələbələrin istifadəsinə veriləcək. Yataqxana Heydər Əliyev Fondu tərəfindən universitetin Nəsimi rayonu ərazisində yerləşən köhnə və sökülmüş yataqxanalarının yerində tikilib.\nQalan 38 binada məcburi köçkünlər yaşadığı üçün yataqxana kimi istifadəsi mümkünsüzdür. Özəl universitetlərin isə ümumiyyətlə yataqxana binaları yoxdur.\nNazirlikdən onu da qeyd ediblər ki, Asiya İnkişaf Bankının dəstəyi ilə İqtisadiyyat Nazirliyi və Təhsil Nazirliyi ilə əməkdaşlıq çərçivəsində Dövlət-Özəl Sektor Tərəfdaşlığı vasitəsi ilə Bakı Dövlət Universiteti və ADNSU üçün tələbə yataqxanalarının tikintisi üzrə texniki yardım layihəsi davam edir.\nUniversitet yataqxanalarının vəziyyəti\nBakıda tələbə yataqxanaları ilə yaxından maraqlandıq. Əlaqə saxladığımız universitetlərin əksəriyyəti sorğumuzdan, bir neçəsi isə bəzi suallarımızdan yayınsa da, paytaxtda yerləşən üç ali təhsil ocağında olan son vəziyyətlə bağlı məlumat ala bildik.\nBakı Dövlət Universiteti: Paytaxtda fəaliyyət göstərən ən qədəim təhsil ocağının yerli və xarici tələbə yataqxanaları hələ sovetlər dönəmində məşhur olub. Uiversitetdən aldığımız məlumata görə, yataqxana tezliklə başqa bir binaya köçürüləcək.\nQeyd edək ki, uzun müddətdən bəri sökülmüş vəziyyətdə olan yataqxana binasında az sayda tələbə qala bilir.\nBakı Slavyan Universiteti: Universitetdən bildirdilər ki, burada vəziyyət nisbətən yaxşıdır. Universitetə məxsus beşmərtəbəli yataqxana binasının ikinci və dördüncü mərtəbələri təhsil ocağında dərs deyən bəzi müəllimlər, yerli və xarici tələbələr üçün nəzərdə tutulub. Qaçqın və məcburi köçkün, şəhid ailələrindən olan tələləbələrə yataqxana ödənişsizdir. Burada tibb məntəqəsi, komendant, yataqxana özünüidarəetmə komissiyası, tələbə şurası üçün də ayrıca otaqlar var. Xarici tələbələr 100, yerli tələbələr 30 manat ödəməklə burada qalır. Xidmətə sadəcə otaqlar daxildir.\nBunu da oxu: Bakıda tarixi filmlərin çəkildiyi bina acınacaqlı durumdadır - FOTO / ARAŞDIRMA\nAzərbaycan Dillər Universiteti: Universitetin Tələbə Həmkarlar İttifaqının sədri Şahin Sərdarlı saytımıza bildirib ki, ADU-da oğlan və qızlar üçün iki ayrı yataqxana mövcuddur. Oğlanların yataqxanasında və qızlar üçün yataqxananın iki blokunda qaçqınlar və məcburi köçkünlər məskunlaşıb. Qalan tam təmirli iki blokda isə 200 qız tələbənin qalması üçün bütün imkanlar var. Yataqxanadakı mənzillər 2-3 otaqlıdır. Hər otaqda 2-4 və 4 nəfər qalır. Burada qalmaq bir tələbə üçün 76 manata başa gəlir, amma tələbələr 20 manat ödəyir. Qalan 56 manatı universitet öz üzərinə götürüb.\nAvropa ölkələrinin çoxunda tələbə yataqxanalarına biznes fəaliyyəti kimi də baxılır. Sahibkarlar yataqxana tikir və ucuz qiymətə tələbələrə kirayəyə verir. Bəzən də tələbələrin yataqxana təminatını yaxşılaşdırmaq üçün hökumət yataqxana biznesi ilə məşğul olmaq istəyən sahibkarlarla çalışır.\nTürkiyədə iki cür yataqxana mövcuddur:\nDövlətə bağlı Kredit və Yataqxanalar Təşkilatının yataqxanaları;\nUniversitetə aid özəl yataqxanalar.\nBu yataqxanalar tələbəni yemək-içmək və kitabxana kimi imkanlarla tam təmin edir. Müxtəlif ölkələrdən Türkiyə “Təqaüd Proqramı”nı qazanan tələbələr əsasən həmin yataqxanalardan faydalanır. Türkiyədə universitetə daxil oldunuzsa, təhsil aldığınız universitetlərin də öz yataqxanaları var.\nRusiya – Bu ölkədə mövcud qanunvericiliyə görə otaqda hər tələbəyə 6 kv metr yer ayrılır, bəzən isə bu sahəyə 2 və ya 4 tələbə yerləşdirilə bilər. Yataqxanalar ali məktəbin binasında və tələbə şəhərciyində fəaliyyət göstərir. Moskva Dövlət Universitetində yataxana üçün dövlət hesabına oxuyan tələbələrdən 120 rubl (4 manat), ödənişli əsaslarla oxuyanlardan 4-6 min rubl (100-150 manat) tələb olunur. Bütün hallarda isə ali məktəblərin rəhbərliyi dövlət hesabına oxuyan tələbələrdən təqaüdünün 5%-dən çox ödənişini tələb edə bilməz.\nMüqaisə: Qanunla Azərbaycanda yerləşən yataqxanalarda da hər tələbə üçün 6 kvadrat metr nəzərdə tutulub. Yataqxana elektrik, isti-soyuq su, mebel və inventarlarla təmin edilməlidir. Tələbə yataqxananın ərazisində olan kitabxana, idman meydançası və yeməkxanadan da istifadə edə bilər.\nBakıda isə bəzi QHT-lərin və qurumların tələbələrə ödənişlə verdiyi yataqxana xidmətlərini nəzərə almasaq, tələbələr üçün nəzərdə tutulan özəl yataqxana biznesi yoxdur. Tələbə yataqxanalarının olmaması isə xüsusilə sentyabr ayının əvəllərindən başlayaraq şəhərdə kirayə mənzil biznesinə təsir edir.\nTəhsil eksperti Kamran Əsədov da vəziyyəti təstiqləyir: “Xüsusilə rayondan gələn tələbələr yataqxana ilə təmin olunmadıqları üçün kirayədə yaşamalıdır ki, bunun üçün də azı 250-300 manat aylıq vəsait lazımdır. Belə olduğu halda təhsil almaqdan imtina edənlər də az olmur. Bir qrup insanların illərlə çəkdiyi zəhmət hədər gedir”.\nYataqxananın olmaması sadəcə yerli tələbələr üçün problem yaratmır\nTələbə yataqxanası təmirli və təhlükəsizlik sistemi ilə təchiz edilməsi, tələbənin yaxşı yaşamasınını təmin edəcək şərtlərin yaradılması vacibdir. Bir sözlə, yataqxanada zəruri ehtiyyacları qarşılayan şəraitlə yanaşı idman və oxu zalları, yeməkxana və geniş bağça mütləq olmalıdır. Yataqxananın ümumiyyətlə olmaması isə, ekspertlərin fikrincə sadəcə yerli tələbələr üçün problem yaratmır, həm də beynəlxalq dəyərləndirmələrdə ölkənin və universitetin reytinqini aşağa salır. Bu da xarici tələbələrin sayının azalmasına səbəb olur. Çünki ölkəmizdə təhsil almaq istəyən xarici vətəndaşlar harda və hansı şəraitdə yaşayacaqları ilə öncədən maraqlanırlar.\nBakıda yerləşən universitetlərin yataqxana xidmətləri və qiymətlər:\nAz Dövlət Dəniz Akademiyası\nLomonosov adına MDU\nAz Memarlıq və İnşaat Universiteti


İkinci Dünya Müharibəsi necə başladı? – TARİX - AzEdu.az AZƏRBAYCAN TƏHSİL PORTALI\nAzEdu.az xəbər verir ki, əsas mərasim müharibənin ilk döyüşlərinin baş verdiyi Polşanın Qdansk şəhərində baş tutacaq. Məhz bu şəhər Hitler Almaniyasının 1939-cu il sentyabrın 1-də Polşaya hücumu zamanı ilk hədəf olub.\nAzEdu.az İkinci Dünya Müharibəsinin başlama səbəbini xatırladır.\nİkinci Dünya müharibəsi 1945-ci il sentyabrın 2-də qədər davam etdi. 1 sentyabrın səbəb olduğu 6 illik müharibə 60 milyon insanın ölümünə, 90 milyon nəfərin isə əlil qalmasına yol açdı. Müharibədə Yer kürəsinin 80%-nin yaşadığı 61 ölkə iştirak edirdi.(modern.az)\nBu bölməyə aid digər xəbərlər Alimlər məlumatı beyinə yükləyəcək yeni bir üsul tapdılar


Birləşmiş Ərəb Əmirliklərinin Azərbaycandakı fövqəladə və səlahiyyətli səfiri Tərcümə Mərkəzində\nBirləşmiş Ərəb Əmirliklərinin Azərbaycandakı fövqəladə və səlahiyyətli səfiri cənab Məhəmməd Halem Alqubaisi Tərcümə Mərkəzində olub. Mərkəzin direktoru xanım Afaq Məsud qonağı salamlayaraq, qurumun fəaliyyətindən, dünya ölkələri ədəbiyyatları mübadiləsi istiqamətində həyata keçirilən layihələrdən danışıb:\n“Son iki ildə Mərkəz ədəbiyyatlararası mübadilələr istiqamətində müxtəlif formatlı layihələr həyata keçirir. Bununla bağlı aidiyyatlı dünya qurumları ilə əməkdaşlıq edir, Azərbaycanda fəaliyyət göstərən səfirliklərlə görüşür, dil, ədəbiyyat, tərcümə sahəsində müxtəlif formatlı layihələr həyata keçiririk. Bu layihələr qismində, milli ədəbiyyatımızın dünyada tanıdılması məqsədi ilə tərtib edilmiş “Müasir Azərbaycan antologiyası” kitabını artıq bir neçə dilə tərcümə və nəşr etmişik və bir neçə ölkədə təqdimatını keçirməyə hazırlaşırıq. Bu kitaba Azərbaycan ədəbiyyatının ən tanınmış, ən istedadlı ədiblərinin əsərləri toplanıb. Kitabın ərəb dili versiyası artıq Misirdə nəşr mərhələsindədir. Hazırda bu kitabın digər ərəb ölkələrinə də yayılmasına səy göstəririk. Azərbaycan multikultural ölkə olaraq, bütün dünya ölkələri və xalqları ilə hər sahədə olduğu kimi, ədəbiyyatlararası mübadilələrə də açıqdır. Birləşmiş Ərəb Əmirlikləri dünyada ən iri beynəlxalq kitab sərgilərinin təşkil olunduğu, kitaba, mütaliəyə böyük marağın yaşandığı qabaqcıl ölkələrdən biridir. Azərbaycan ədəbiyyatının belə bir ölkədə tanıdılması, həmçinin dil, ədəbiyyat, tərcümə sahəsində qura biləcəyimiz təcrübə mübadilələrinin, hər iki ölkənin mənəvi və maarifçi durumuna öz töhfəsini verəcəyinə, xalqlarımız arasında qarşılıqlı anlaşmanı, dostluq və qardaşlıq münasibətlərini daha da möhkəmləndirəcəyinə ümid edirəm”.\nBirləşmiş Ərəb Əmirliklərinin Azərbaycandakı fövqəladə və səlahiyyətli səfiri cənab Məhəmməd Halem Alqubaisi öz növbəsində, belə bir görüşə şərait yaratdığı üçün Mərkəzin direktoru Afaq Məsuda dərin təşəkkürünü bildirdi:\n– Sizin Mərkəzin fəaliyyəti haqqında məlumatlıyam, çox müsbət fikirlər var. Biz böyük məmnuniyyətlə Mərkəzlə əməkdaşlığa hazırıq. Ədəbiyyatlararası mübadilələr hər bir xalqın mənəvi dirçəlişinə, maarifçi durumuna böyük təsir göstərir. Vacib deyil bu, hansı ölkənin ədəbiyyatıdır. Əsas olan odur ki, bu ədəbiyyat xoş, müsbət təsirlərin daşıyıcısıdır, cəmiyyətə öz xeyirxah töhfəsini verəcək. Bizim ölkədə kitaba, mütaliəyə böyük diqqət ayrılır. Hətta iş yerlərində ədəbi mütaliəyə bir saat əlavə vaxt ayrılır. Ədəbiyyatın cəmiyyətin formalaşmasında rolu böyükdür. Bu mənada, Mərkəzin gördüyü işlər təqdirəlayiqdir. Çox istərdik Mərkəz Birləşmiş Ərəb Əmirliklərinin müxtəlif şəhərlərində keçirilən beynəlxalq kitab sərgilərində iştirak etsin. Azərbaycan ədəbiyyatının bizim ölkə oxucusuna çatdırılması istiqamətində irəli sürdüyünüz bütün təkliflərinizi məmnuniyyətlə qəbul edirik və onların tez bir zamanda həyata keçirilməsi üçün əlimizdən gələni əsirgəməyəcəyik”.\nGörüşün sonunda qonağa Mərkəzin ərəb dilində kataloq və bukletləri və nəşrləri təqdim olundu.


ADNA-da öldürülən tələbələri anım zamanı üç gənc saxlanılıb - BBC News Azərbaycanca\nADNA-da öldürülən tələbələri anım zamanı üç gənc saxlanılıb\nAzərbaycan Dövlət Neft Akademisayında (ADNA) 12 adamın ölümü ilə nəticələnən hadisənin qurbanlarını anmaq üçün institutun qarşısına toplaşmağa cəhd edən gənclər ADNA binalarının yaxınlığına buraxılmayıb, üç gənc isə saxlanılıb.\nBBC Azərbaycancanın Bakıdakı müxbirinin verdiyi məlumata görə, saxlanılan şəxslər AXCP gənclər komitəsinin sədri Əbülfəz Qurbanlı və N!DA Vətəndaş Hərəkatının idarə heyətinin üzvü Turqut Qəmbər və Azad Gənclik Təşkilatından İlkin Rüstəmzadədir.\nGənclər bulvarda türk müğənnisinin bu günə planlaşdırılan konsertinin bulvarda keçiriləcəyi yerə gül düzüb.\nKonsertin keçiriləcəyi əraziyə polis nəzarət edir. Müğənni Mustafa Çeçeli "Bakı" və Madridin "Atletico" komandaları arasında matçından öncə konsert verəcək.\nBu arada Türkiyə milli komandasının baş məşqçisi Abdulla Avcı və futbol veteranları Hakan Şükür və Rüştü Rəcbər mərhum prezident Heydər Əliyevin 90 illik yubileyi ilə əlaqədar çərşənbə günü veteran futbolçular arasında beynəlxalq yoldaşlıq oyununda iştirak etmək üçün Bakıya gəliblər.\nAzərbaycanda hökumətin tənqidçiləri Heydər Əliyevin yubileyinə böyük hazırlıq işləri görüldüyü halda, ADNA hadisəsi qurbanlarının xatirəsinin yad edilməməsindən narazıdırlar.\nRəsmi məlumata görə, 2009-cu il aprelin 30-da Gürcüstan vətəndaşı Fərda Qədirov Akademiya binasına daxil olaraq, sonuncu mərtəbəyə qədər qarşısına çıxanlara atəş açıb.\nQədirov sonda özünü güllələyib.\nRespublika Baş Prokurorluğu və Daxili İşlər Nazirliyi bildirib ki, Qədirov haqqında cinayət işinə xitam verilsə də, onunla əlaqəli şəxsləri müəyyən edib.\nHadisənin sifarişçisinin Gürcüstan vətəndaşı Mardun Qumaşyan olduğu iddia edilir və barəsində İnterpolla axtarış verilib.\nDigər təqsirləndirilənlər - Nadir Əliyev, Cavidan Amirov və Nəcəf Süleymanova ömürlük, Ariz Qabulova isə on bir il həbs cəzası verilib.


MATC.AZ: Ulduz futbolçuya anası mane olur\nUlduz futbolçuya anası mane olur\n"Manşester Siti" yarımmüdafiəçisi Leroy Sane ilə yeni müqavilədə heç cür ortaq məxrəcə gələ bilmir. Matc.az saytının xarici mətbuata istinadən məlumatına görə, buna futbolçunun anası Sane Regina Veber mane olur.\nMəsələ burasındadı ki, ötənlərin məşhur gimnastı olan, 1984-cü ildə Olimpiadanın bürünc mükafatını qazanan Veber danışıqlarda özü iştirak edir. Oğlunun meneceri olub-olmadığı bilnməsə də, anası rəhbərliyin məhz özü ilə anlaşmasını tələb edir. Hətta son görüşdə Leroyun atası - keçmiş seneqallı futbolçu Süleyman Sane də iştirak edib. Lakin tərəflər növbəti dəfə razılaşa bilməyiblər.\nQeyd edək ki, 23 yaşlı Sanenin "Mançester Siti" ilə müqavilə müddəti 2021-ci ilin yayına qədərdi.\nQızıl Avropa Liqası başlayır: millimiz Belarusa\n“Neftçi” və “Qarabağ”ın maraqlandığı italyan\n25 May 2019, 21:26\n25 May 2019, 17:45\nKim gəlir, kim gedir? - YENİLƏNİR 1863


Re: Güvən | Martech Zone\nYenə oldu. Gələnlər qutusuna dəyən e-poçtların (dayandırıla bilməyən) siyahısını nəzərdən keçirərkən cavab e-poçtuna diqqət yetirdim. Mövzu, əlbəttə ki, ilə başladı RE: buna görə gözümə dəydi və dərhal açdım.\nAncaq bu bir cavab deyildi. Bütün abunəçilərinə yalan danışaraq açıq qiymətlərini artıracaqlarını düşünən bir marketoloq idi. Açıq nisbətdə işləsə də, yalnız bir perspektivi itirdilər və kampaniyalarına abunə etdilər. Bəlkə də açıq qiymət bəzi tıklamalara və satışlara səbəb oldu, amma belə birisi ilə iş görməyəcəyəm.\nEtibar e-poçt marketinq mesajlarınızı açıb tıklayanla şirkətinizlə həqiqətən alış-veriş edən və işləyən biri arasındakı fərqdir. Mənə dürüst bir e-poçt göndərməyinizə inana bilmirəmsə, mənimlə daha dərin bir iş əlaqəsi quracağınıza inana bilmərəm.\nMəni səhv başa düşməyin, mən etibar mövzusunda tam bir prude deyiləm. Bəzən güvənən şirkətlərin sertifikatlar, sorğu nəticələri, rəylər, reytinqlər, icmallar və s. İlə birlikdə "onu düzəldənə qədər saxtalaşdırmalı" olduqlarını başa düşürəm. Etibar doğuran bir veb saytına sahib olmaq, dönüşüm nisbətlərini artırmaq üçün əsas strategiyadır.\nBuradakı spesifik problem ondadır ki qurulmuş etimad onlara abunə olduğum zaman. Mən əmanət mənimlə əlaqə qura bilmələri üçün elektron poçt adresimi onlara. Ancaq hərəkətlə birlikdə bəzi sadə vəzifələr gəlir ... e-poçt adresimi paylaşma, e-poçt adresimi sui-istifadə etmə və e-poçtlarda mənə yalan danışma.\nBu yalnız mənim şəxsi fikrim deyil. CAN-SPAM Qanunu ilə incə bir xətt gəzdiyinizə inanıram. CAN-SPAM sadəcə abunəlikdən çıxma qabiliyyəti ilə əlaqəli deyil, eyni zamanda bədən mövzusunda təklif etməyinizə və aldadıcı olmamağınıza uyğun olaraq mövzu mövzularına sahib olmağınız lazım olduğunu açıq şəkildə bildirir. IMO, mövzunuza bir "Yenidən" əlavə etmək aldadıcıdır.\nTags: spam göndərə biləraldadıcı mövzu sətirlərie-poçte-poçt mövzu xəttirecavabspammövzu xəttietibar\n3 at Sep 2013, 5: 39 PM\nRazı olmadığım halda. Ola bilsin ki, siz bir az əsəbiləşirsiniz. Sadəcə deyirəm'. 😉\n4 at Sep 2013, 9: 46 AM\n@curtfranke:disqus – olmaq?\n4 at Sep 2013, 11: 08 AM\nMən səninləyəm. (Sadəcə uşaqlarımdan soruşun.)\n5 at Sep 2013, 6: 53 PM\nDüşünürəm ki, bu, əlaqəli ölçülərdən asılı olmayaraq fərdi ölçüləri təkmilləşdirməyə çalışan insanlar tərəfindən idarə olunur. Səhifə baxışlarının artmasının avtomatik olaraq pula çevrildiyini düşünmək kimi.


AXCP sədrinin müavini barədə cinayət işi açıldı - RƏSMİ AÇIQLAMA\nDövlət Sərhəd Xidməti AXCP sədrinin müavini Gözəl Bayramlının saxlanılması ilə bağlı rəsmi məlumat yayıb.\nXidmətdən Lent.az-a verilən məlumata görə, mayın 25-i saat 22 radələrində Azərbaycan Respublikasının vətəndaşı Bayramova Gözəl Oruc qızı Gürcüstandan Azərbaycan ərazisinə keçərkən Qazax rayonunun Şıxlı sərhəd nəzarət buraxılış məntəqəsində Dövlət Gömrük Komitəsinin əməkdaşları ilə birgə keçirilmiş tədbirlər nəticəsində saxlanılıb.\nBelə ki, G.Bayramova özünü şübhəli apardığına görə əl yükünə baxış keçirilərkən bəyan edilməmiş 12 min ABŞ dolları məbləğində pul vəsaiti aşkar olunaraq götürülüb.\nFaktla bağlı Dövlət Sərhəd Xidmətinin İstintaq və Təhqiqat İdarəsində Cinayət Məcəlləsinin 206.1-ci (qaçaqmalçılıq) maddəsi ilə cinayət işi başlanıb. İlkin araşdırmalarla G.Bayramovanın 24 may 2017-ci il tarixdə Azərbaycandan Gürcüstana gedərkən üzərində bəyan edilməli olan nağd pul vəsaiti olması müəyyən edilməyib.\nAXCP sədrinin müavini Gözəl Bayramlı barəsində cinayət işi başlanıb. Lent.az-ın məlumatına görə, bu barədə vəkil Elçin Sadıqov yazıb. Onun sözlərinə görə, G.Bayramlı hazırda Şəmkirdədir. Onun Bakıya gətirilməsi gözlənilir.\nHüquq müdafiəçisi Oqtay Gülalıyev isə yazıb ki, G.Bayramlının çantasından 10 min saxta ABŞ dollarının aşkarlandığı bildirilir.\nHazırda onu Dövlət Təhlükəsizlik Xidmətinin (DTX), eləcə də Qaçaqmalçılıq və Gömrük Qaydalarının Pozulması ilə Mübarizə Baş İdarəsinin əməkdaşları dindirir.\nXatırladaq ki, Gözəl Bayramlı mayın 25-də Gürcüstandan qayıdarkən Qazax Sərhəd-Keçid Məntəqəsində saxlanılıb.


Azərbaycan Prezidentinin Rəsmi internet səhifəsi - XƏBƏRLƏR » Tədbirlər İlham Əliyev Pekində Paytaxt Muzeyi ilə tanış olub\n10 dekabr 2015, 09:00\nPrezident İlham Əliyev Çin Xalq Respublikasına dövlət səfəri çərçivəsində dekabrın 10-da Pekində Paytaxt Muzeyi ilə tanış olub.\nMuzeydə Çin mədəniyyətinin müxtəlif dövrlərinə aid zəngin kolleksiyalar nümayiş olunur. Bunların arasında Çin folkloruna, adət-ənənələrinə, həmçinin məişətinə aid eksponatlar maraq doğurur. Burada qədim farfor, bürünc, rəsm, heykəltəraşlıq nümunələrindən, bütpərəstlik abidələrindən ibarət böyük kolleksiya da var.\nMuzeydə üç əsas bölmə var. Burada sərgilənən eksponatlar əsasən keçmiş dövrün kolleksiyalarına aiddir. Bütün sərgilərdə tarixi irsə aid ümumilikdə 5622 eksponat nümayiş etdirilir. Muzeyin zalları ən müasir texnologiya ilə təchiz edilib.


Yüklə 310,67 Kb.\nölçüsü 310,67 Kb.\n(dərc olunmamış yazıya giriş)\nMən pravoslav xristian məzhəbində vəftiz olub tərbiyə almışdım. Bu məzhəbin əsaslarına məni uşaqlıqdan və bütövlüklə yeniyetmə və gənclik yaşlarımda öyrədirdilər. Lakin on səkkiz yaşımda universitetin ikinci kursundan çıxarkən mən artıq mənə öyrədilən heç nəyə inanmırdım. Bəzi xatirələrimə görə, mənim inamım heç vaxt ciddi olmayıb, mənim yalnız mənə öyrədilənə və ətrafımda yaşayan böyüklərin etiqad etdiklərinə etimadım olub, lakin bu etimad da çox zəif olub.\nYaxşı yadımdadır, təxminən on bir yaşım olanda gimnaziyada oxuyan, çoxdan vəfat etmiş, Volodenka M.,bazar günü bizə gələrək, axırıncı yenilik kimi gimnaziyada edilən bir kəşfi bizə elan etdi. Kəşf ondan ibarət idi ki, Allah yoxdur və bizə öyrədilən nə varsa hamısı yalandır (bu 1838 ildə olmuşdur). Böyük qardaşlarım bu yeniliklə maraqlanaraq, məni də məşvərətə çağırdılar. Yaxşı yadımdadır, hamımız çox canlandıq və bu xəbəri nə isə çox məzəli və olduqca mümkün bir şey kimi qəbul etdik.\nBirdə, yadımdadır, böyuk qardaşım Dmitriy, universitetdə oxuyarkən, gözlənilmədən, onun təbiətinə xas olan çılğınlıqla dinə qapılıb, ibadət etməyə, oruc tutmağa, pak və əxlaqlı həyat sürməyə başlayanda, biz hamımız, hətta böyüklər, dayanmadan onu lağa qoyurduq və nəyəsə görə onu “Nux” adı ilə çağırırdıq. Yaxşı yadımdadır, bizi evlərinə rəqs etməyə dəvət edən, o zaman Kazan universitetinin popeçiteli olan, Musin-Puşkin, Davud peyğəmbərin gəmi qarşısında rəqs etməyini misal gətirərək, dəvətdən boyun qaçıran qardaşımı istehza ilə dilə tuturdu. O zaman böyüklərin bu zarafatlarına acıyaraq belə bir nəticə çıxartdım ki, katexizisi öyrənmək, kilsəyə getmək lazımdır, lakin bunların heç birini elədə ciddi qəbul etmək lazım deyil. Birdə, yadımdadır, mən çox gənc ikən Volteri oxuyurdum və onun masqaraları nəinki məni hiddətləndirmir, əksinə əyləndirirdilər.\nMənim dindən uzaqlaşmağım, bizim tərzdə təhsil almış insanlarla hər zaman baş verdiyi kimi baş verdi. Düşünürəm ki, bu əksər hallarda belə baş verir: insanlar hamı kimi yaşayırlar, hamı isə nəinki dini təlimə uyğun olmayan, əksinə əksər hallarda ona zidd olan əsaslar üzərində öz həyatlarını qururlar, dini təlim həyatda iştirak etmir və nə başqa insanlarla ünsiyyətdə ona təsadüf etmək nədə öz həyatında ona istinad etmək heç zaman gərək olmur: bu dini təlimə haradasa orada, həyatdan uzaqda və ondan asılı olmadan etiqad edilir. Ona yalnız zahiri, həyata aidiyyəti olmayan bir hadisə kimi təsadüf edirsən.\nİnsanın həyatı ilə, onun əməlləri ilə onun mömin olub-olmamağını müəyyən etmək nə indi, nədə ki o vaxt heç cürə mümkün deyildir. Əgər pravoslavlığa açıq etiqad edənlər və onu inkar edənlər arasında fərq varsa belə,o heçdə birincilərin xeyrinə deyil. O zamanda, elə indi olduğu kimi, pravoslavlığın açıq qəbuluna və etiqad edilməsinə əksər hallarda küt, amansız, əxlaqsız və özlərini çox vacib hesab edən insanlar arasında rast gəlmək olardı. Ağıla, düzgünlüyə, səmimiliyə, saflığa, xoşqəlbliyə və əxlaqa isə əksər hallarda özlərini dinsiz hesab edən insanlar arasında rast gəlmək olardı.\nMəktəblərdə katexizisi öyrədir və şagirdləri kilsəyə göndərirlər; məmurlardan priçastiyada olmaq haqda şəhadətnamə tələb edirlər. Lakin artıq təhsil almayan və hökümət işində çalışmayan bizim mühitdən olan insan, hər zaman, indi və daha çox əvvəllər, xristianlar arasında yaşadığını və özünü də xristian pravoslav məzhəbini etiqad edən sayıldığını bir dəfə də olsun yada salmadan illərlə yaşaya bilərdi.\nBelə ki, indi də əvvəllər olduğu kimi, etibar yolu ilə qəbul edilən və xarici təzyiqlə himayə edilən dini təlim dinə zidd olan həyat təcrübələrinin və biliklərinin təsirinə məruz qalaraq tədricən yox olur və insan ona uşaq yaşlarından təlqin edilən və artıq heç izi də qalmayan dinin onda bütöv olduğunu zənn edərək, əksər hallarda uzun illər yaşayır.\nS.adlı ağıllı və səmimi bir adam, dindən uzaqlaşdığını mənə belə söyləmişdir.İyirmi altı yaşında o ov zamanı gecələyərkən köhnə, uşaqlıqdan vərdiş etdiyi adət ilə axşam duasına başladı.Onunla ova çıxan böyük qardaşı samanlıqda uzanıb ona tamaşa edirdi. S. duasını bitirib yatağa girəndə, qardaşı ona dedi: “Sən hələ də bunu edirsən?” Bundan başqa onlar bir birinə heçnə demədilər. Lakin S.o gündən dua etməyi və kilsəyə getməyi tərgitdi. Artiq otuz ildir ki o nə dua etmir, nə priçestiya olunmur nədə kilsəyə getmir. Bu ona görə baş vermədi ki, o qardaşının əqidəsini bilirdi və onu qəbul etmişdir, nə də ona görə ki o öz qəlbində nəyi isə həll etmişdir, bu yalnız ona görə baş verdi ki, qardaşı tərəfindən deyilən bu söz öz ağırlığı altında aşmağa hazır olan divara barmaqla təkan edilməsinə bənzəyirdi; bu söz ona işarə edirdi ki, o yerdə ki onun düşündüyünə görə onun inamı var artıq çoxdandır ki, hecnə nə yoxdur, və buna görə dua zamanı dedıyı sözlər, xaç vurmalar və tənzimlər tamamilə mənasiz hərəkətlərdir. Bunların mənasizlığını anlayaraq, o bunları davam edə bilməzdi.\nDüşünürəm ki, insanların böyük əksəriyyəti ilə bu hal baş verib və verir. Mən dinin özünü hər hansı müvəqqəti məqsədlərə çatmaq üçün vasitəyə çevirən insanlar haqda deyil (bu insanlar - ən qatı imansızdırlar, çünki əgər onlar üçün din, iman hər hansı bir dünyəvi məqsədlərə çatmaq üçün vasitədirsə şübhə yoxdur ki , bu iman deyil), özü özləri ilə düzgün, bizim mühitdə təlim tərbiyə almış insanlar haqda danışıram. Bizim mühitdə təhsil almış bu insanlar elə bir vəziyyətdədirlər ki , həyat və bilik işığı süni binanı əridib və onlar ya bunu görüb yeri azad ediblər yada hələ görməyiblər.\nUşaqlıqdan mənə verilən dini təlim başqalarında olduğu kimi məndə də yox oldu, fərq yalnız onda idi ki , kiçik yaşlarımdan çoxlu mütaliyəyə və düşünməyə başladığımdan mənim dindən uzaqlaşmağım lap əvvəldən düşünülmüş şəkildə baş verdi. On altı yaşım olanda mən artıq öz istəyimlə dua etməyi, kilsəyə getməyi və oruc tutmağı tərgitdim. Mən artıq uşaqlıqdan mənə öyrədilənə inanmırdım, lakin mən hələdə nəyə isə inanırdım. Nəyə inandığımı mən heç cür deyə bilməzdim. Mən Allaha da inanırdım, yaxud daha dəqiq desəm, Allahı inkar etmirdim, lakın hansı Allahı deyə bilməzdim; mən Məsihi də onun təliminidə inkar etmirdim, lakin onun təliminin nədən ibarət olduğunu da deyə bilməzdim.\nİndi o dövrü yada salanda, mən açıq aydın görürəm ki, mənim inamım – o şeyki heyvani instiklərdən başqa mənim həyatımı hərəkətə gətirirdi – mənim o dövrki yeganə həqiqi inamım kəmilliyə olan inam idi. Lakin kamilliyin nədə olduğunu və onun məqsədinin nə olduğunu mən deyə bilməzdim. Mən özümü əqlən kamil etməyə çalışırdım – bacardığım və həyatda təmasda olduğum hər şeyi öyrənirdim; mən öz iradəmi kamil etməyə çalışırdım – özüm üçün qaydalar tərtib edib və onlara əməl etməyə çalışırdım; cürbəcür məşqlərlə gücümü və cəldliyimi artıraraq və müxtəlif çətinliklərlə özümü dözümə və səbirə öyrədərək fiziki cəhətdən özümü kamilləşdirirdim. Mən bunların hamısını kamillik hesab edirdim. Hər şeyin önündə, təbii ki, mənəvi kamillik dururdu, lakin bir müddət keçdikdə bu ümumiyyətlə kamilliklə əvəz olundu, yəni özüm yaxud Allah qarşısında yaxşı olmaq istəyi ilə deyil, başqa insanların gözündə yaxşı görünmək istəyi ilə əvəz olundu. Çox keçmədi ki, başqa insanların gözündə yaxşı görünmək istəyi başqa insanlardan güclü, yəni şöhrətli, vacib, dövlətli olmaq istəyi ilə əvəz olundu.\nVaxt gələcək gənclik həyatımın bu on illik təsirli və ibrətli tarixini danışacam. Düşünürəm ki, çoxları bunu yaşayıblar. Mən səmimi qəlbdən yaxşı olmaq istəyirdim; lakin mən gənc idim, ehtiraslı idim, ləyaqətli həyat axtaranda isə tək idim, təmamilə tək. Hər dəfə səmimi qəlbdən arzuladığım əxlaqlı, ləyaqətli olmaq istəyimi göstərməyə cəhd edəndə, həqarət və rişhəndlə qarşılaşırdım; əksinə, iyrənc ehtiraslara qapılan kimi, məni tərifləyir və həvəsləndirirdilər. Şöhrətpərəstlik, hakimiyyətpərəslik, hərislik, şəhvət, təkəbbür, qəzəb, intiqam – bunların hamısına hörmət olunurdu. Özümü bu ehtirasların ixtiyarına verəndə, böyüklərə bənzəyirdim, və hiss edirdim ki, məndən razıdırlar. O zaman mən əziz sevimli xalam ilə birgə yaşayırdıq. O, həmişə mənə deyərdi ki, ərli qadınla əlaqədə olmaq qədər heç nəyi mənə arzulamır: “__________________” – “gənc insanı alicənab qadınla əlaqədə olmaq qədər heç nə tərbiyələndirmir”; başqa bir səadəti də o mənə arzu edirdi – adyutant olum, özü də yaxşı olar ki, çarın adyutantı; və nahayət ən böyük xoşbəxtlik – çox zəngin bir qızla ailə qurum və bu nigah nəticəsində mənim mümkün qədər çoxlu qulum olsun.\nBu illəri dəhşət, ikrah və ürək ağrısız xatırlaya bilmirəm. Mən müharibədə insanları öldürürdüm, öldürmək üçün duelə çağırırdım, qumarda uduzurdum, kəndlilərin əməyini yeyib içib havaya sovururdum, onları cəzalandırırdım, əxlaqsızlıq, dələduzluq edirdim. Yalan, oğurluq, hər cür zinakarlıq, əyyaşlıq, zorakılıq, qətl... Elə bir cinayət yox idi ki, mən onu etməyin və bunların hamısına görə məni tərifləyirdilər və həmyaşıdlarım nisbətən əxlaqlı insan hesab edirdilər və edirlər.\nMən beləcə on il yaşadım.\nBu zaman mən şöhrətpərəstlik, hərislik və təkəbbür hisslərinin təsiri altında yazmağa başladım. Həyatda etdiklərimi elə yazılarımda da edirdim.Yazıçılıq fəaliyyətimin məqsədi olan şöhrət və pulu əldə etmək üçün, yaxşını gizlədib pisi göstərmək lazım idi. Mən belə də edirdim. Dəfələrlə öz yazılarımda laqeydlik və yüngül istehza pərdəsi altında, həyatımın mənasını təşkil edən yaxşılıq və heyrhaqlığa olan meyllərimi gizlədirdim. Nəticədə mən qoyduğum məqsədə müvəffəq olurdum: məni tərifləyirdilər. Gözümü açıb yumunca tanış olduğum insanların həyata silki yazıçı baxışları mənim tərəfimdən mənimsənildilər və daxilimdə yaşayan ləyaqətli olmaq cəhdlərimi artıq təmamilə silib yox etdilər. Bu baxışlar əxlaqsız həyatıma dayaq kimi ona haqq qazandıran bir fırziyyəni qoydular.\nMənim qələm yoldaşlarım olan bu insanların həyata baxışları ondan ibarət idi ki, həyat ümumiyyətlə irəliləyərək ingişaf edir və bu ingişafda əsas yer bizim, düşüncə sahiblərinin payına düşür, düşüncə sahiblərindən isə əsas nüfuza biz, yəni yazıçılar və şairlər malikik. Bizim vəzifəmiz – insanları öyrətməkdir. Lakin özümün özümə: mən nəyi bilirəm və nəyə öyrətməliyəm – sualı təbii olaraq yaranmaması üçün, bu nəzəriyyədə müəyyən edilmişdir ki, bunu bilmək heç lazımda deyil, çünki yazıçı və şair düşünmədən, bilmədən öyrədir. Mən ecazkar bir yazıçı və şair sayılırdım,ona görə mən bu nəzəriyyəni təbii olaraq mənimsədim. Mən – yazıçı və şair – yazırdım,öyrədirdim özümdə bilmədən nəyə. Buna görə mnənə pul verirdilər, mənim əla yeməklərim,evim qadınlarım, cəmiyyətdə müvqeyim və şöhrətim var idi. Deməli o şey ki mən öyrədirdim çox yaxşı idi.\nPoeziyanın əhəmiyyətinə və həyatın inkişafına olan bu inam-bir inam idi, məndə onun kahinlərindən biri idim. Onun kahini olmaq çox sərfəli və xoş idi. Buna görə mən uzun müddət bu inamın həqiqiliyinə şübhə etmədən yaşadım. Lakin bu cür həyatın ikinci xüsusəndə üçünçü ilində, məndə bu inamın düzgün, qüsursuz olmağına dair şübhələr oyandı və mən onu tədqiq etməyə başladım. Şübhə doğuran birinci səbəb o idi ki, mən artıq gorürdüm ki, bu dinin kahinləri öz aralarında heç də yekdil deyillər. Bəziləri deyirdilər: biz - ən yaxşı və faydalı müəllimlərik, biz lazım olan şeyləri öyrədirik, başqaları isə səhv öyrədirlər. Digərləri isə - yox, biz – həqiqi müəllimlərik siz isə səhv öyrədirsiniz - deyirdilər. Onlar mübahisə edir, dalaşır, söyüşür, yalan danışırdılar, biri-birinə qarşı hiylə edirdilər. Bundan başqa, onların arasında kimin səhv, kimin düz olması ilə maraqlanmayan, sadəcə olaraq bizim bu fəaliyyətimizdən bir qazanc vasitəsi kimi istifadə edən insanlar da az deyildi. Bütün bunlar məni bizim inamın həqiqiliyinə şübhə etməyə məcbur etdilər.\nYazıçılığa olan inamın həqiqiliyinə şübhə edərək, mən onun kahinlərini diqqətlə müşahidə etməyə başladım və əmin oldum ki, demək olar ki bu inamın bütün kahinləri –yazıçılar-əxlaqsız və əksəriyyəti pis, yaramaz xasiyyətli insanlardırlar – mənim əvvəlki pozğun hərbi həyatımda rastlaşdığım insanlardan qat-qat alçaq insanlardırlar – lakin təmamilə müqəddəs yaxud müqəddəsliyin nə olduğunu bilməyən insanlar qədər, özlərinə arxayın və özlərindən razıdırlar. Insanlar məndə nifrət oyatdılar, mən özümə də nifrət etdim, və başa düşdüm ki bu inam həqiqət deyil.\nLakin qəribəsi o idi ki, baxmayaraq ki, mən bu inamın bütün yalanını qısa bir müddətdə anladım və ondan imtina etdim, bu insanların mənə verdiyi rütbədən – sənətkar, şair, müəllim rütbəsindən –mən imtina etmədim. Mən sadəlövhcəsinə zənn edirdim ki, mən – şairəm, sənətkaram və hamını öyrədə bilərəm, baxmayarag ki, nəyə öyrətdiyimi (öyrədəcəyimi) heç özüm də bilmirəm. Mən belədə edirdim. Bu insanlarla yaxınlıqdan mən yeni bir nöqsan əldə etdim – xəstəlik dərəcəsinə çatmış təkəbbür və ağlasığmaz bir əminlik ki,mən insanları, özümdə bilmədən nəyə,öyrətmək qabiliyyətindəyəm.\nIndi o dövrü, o vaxtki əhval-ruhiyyəmi və o insanların (belələri, hətta, indi də az deyil) əhval-ruhiyyəsini xatırlayanda həm heyfslənirəm, həm dəhşətə gəlirəm, həm də gülməyim gəlir – məndə ruhi xəstələr evində yaşanan hisslərə bənzər hisslər oyanır.\nO zaman biz hamımız əmin idik ki, biz danışmalıyıq, yazmalıylq, dərc etməliyik, özüdə mümkün qədər tez, mümkün qədər çox və bunlar hamısı bəşəriyyətin rifahı üçün lazımdır. Buna görə minlərlə biz, biri birimizi danaraq, söyərək, başqalarına nəsihət verərəkyazırdıq və dərc olunurduq. Lakin onu anlamayaraq ki, biz heçnə bilmirik, həyatın ən sadə sualına: nə yaxşı nə pisdir sualına – nəcavab verəcəyimizi bilmirik, biz hamımız biri birimizi dinləməyərək, bəzən biribirimizə göz yumaraq və tərifləyərək ki, mənə də göz yumsunlar və tərifləsinlər, bəzən isə acıqlanaraq və biri birimizin səsini batıraraq, hamımız birdən danışırdıq, lap elə dəlilər evində olduğu kimi.\nMinlərlə işçi gecə qündüz var gücləri ilə işləyir, yığır, milyonlarla söz çap edirdilər və poçt onları bütün Rusiyaya paylayırdı, biz isə dayanmadan öyrədirdik, öyrədirdik yenə də öyrədirdik və hər şeyi öyrətməyə heç cür çattırmırdıq və daim qəzəblənirdik ki, bizə az qulaq asırlar.\nQəribədə olsa, yalnız indi mən anlayıram ki, bizim həqiqi səmimi fikrimiz o idi ki, biz mümkün qədər çoxlu pul və tərif əldə etmək istəyirik. Bu məqsədə çatmaq üçün biz kitab və qızet yazmaqdan başqa heç bir iş bacarmlrdıq. Biz elə bunu da edirdik. Lakin bu qədər faydasız iş görməklə yanaşı əmin olmaq ki, biz-çox vacib insanlariq, bizə, fəaliyyətimizə haqq qazandıran birdüşüncə, mühakimə lazım idi. Ona görə biz belə bir nəzəriyyə uydurmuşduq: mövcud olan hər şey – mənalı və səmərəlidir. Eyni zamanda mövcud olan hər şey ingişaf edir. Ingişaf isə maariflənmə yolu ilə həyata keçirilir. Maariflənmə isə kitab, qəzet yayımı ilə ölçülür. Bizə isə kitab və qəzet yazdığımıza görə pul verir və hörmət edirlər, deməli, biz - ən faydalı və yaxşı insanlarıq. Əgər biz hamımız yekdil olsa idik, bu bu çox yaxşı mühakimə olardı; lakin bir nəfər tərəfindən söylənilən hər fikirə, hər zaman başqası tərəfindən söyləniləndiametral əks fikir ortaya çıxdığına görə, bu bizi, fikrimizi dəyişməyə məcbur etməli idi. Lakin biz bunu anlamırdıq. Bizə pul verirdilər və bizim partiyadaşlarımız bizi tərifləyirdilər – ona görə biz, hər birimiz, özümüzü haqlı hesab edirdik.\nIndi mənə aydındır ki, dəlilər evi ilə heç bir fərq yox idi; o zaman isə mən bunu yalnız dumanlı şəkildə zənn edirdim, oda ki, yalnız, hər bir dəli kimi – özümdən başqa hamını dəli adlandırırdım.\nBu cür ağılsızdıq şəraitində mən daha altı il, ailə qurana qədər yaşadım. Elə o zaman mən xaricə getdim. Avropa həyatı və avropalı öndə gedən və elm adamları ilə yaxınlığım, məni, yaşadığım ümumi kamilliyə olan inamda daha da möhkəmləndirdi, çünki orada da mən həmin bu inamı tapdım. Bu inam məndə də bizim dövrün oxumuş adamlarının əksəriyyətinə xas olan adi şəkli aldı. Bu inam “tərəqqi” sözü ilə ifadə edilirdi. O zaman mənə elə gəlirdi ki, bu sözlə nə isə ifadə edilir. Mən hələ onu başa düşmürdüm ki, hər bir canlı insan kimi yaxşı yaşamaq üçün nə etmək lazımdır sualına cavab axtararaq: tərəqqiyə uyğun olaraq yaşamaq cavabını verməyim, qayıqda dalğalar və külək ilə aparılan insanın, onun üçün ən vacib və yeganə: ”Hara üzmək ?” – sualına, onun, cavab vermək əvəzinə: “ Bizi hara sa aparır ”, – deməyinə bənzəyir.\nO zaman mən bunu görmürdüm. Yalnız hərdən bir dərrakə deyil, duyğu bizim dövrün bu ümumi hurafatına qarşı qiyam edirdi, o hurafata qarşı ki, onunla insanlar özləri özlərindən həyatı başa düşmədiklərini gizlədirlər. Belə ki, Parisdə olarkən, ölüm cəzasının icra olunma mənzərəsi mənim tərəqqiyə olan mövhümatımın etibarsızlığını mənə göstərdi. Başın bədəndən necə ayrildığını və hər birinin ayrı-ayrılıqda qutuda taqqıldadığını görəndə mən ağılla deyil bütün varlığımla anladım ki, nə mövcud olan hər şeyin səmərəliyinə dair düşüncələr nə də heç bir tərəqqi nəzəriyyəsi bu əmələ haqq qazandıra bilməz, və əgər dünyanın bütün insanları, dünya yarandığı gündən, hər hansı bir nəzəriyyəyə əsaslanaraq hesab edirlər ki, bu lazımdır – mən bilirəm ki, bu lazım deyil, bu pisdir və buna görə nəyin yaxşı və lazım olduğunu müəyyən edən hakim nə insanlar dedikləri və etdikləridir, nə də tərəqqidir, bu hakim – yalnız mən və mənim qəlbimdir. Tərtəqqi mövhumatının həyat üçün kifayət etmədiyini mənə anladan daha bir hadisə qardaşımın ölümü idi.Bu ağıllı, xeyirxaq, ciddi bir insan cavan yaşında xəstələndi, bir ildən artıq əzab çəkdi və əzab-əziyyətlə öldü, təmamilə anlamayaraq nə üçün yaşadı, və daha az anlayaraq nə üçün ölür. Onun bu əzab-əziyyətli ölümü zamanı heç bir nəzəriyyə nə mənə, nə də ona bu suallara heçnə cavab verə bilmədilər.\nLakin bunlar yalnız tək-tük şübhə halları idi, əslində isə mən yalnız tərəqqiyə olan inama etiqad edərək yaşayırdım. “Hər şey inkişaf edir, elə mən də inkişaf edirəm; o ki qaldı bu ingişafın məqsədinə, onu gələcək göstərər”. O zaman mən öz inamımı bu cür qısa və dürüst ifadə etməli idim.\nXaricdən qayıdaraq, mən kəntdə məskunlaşdım və kənd məktəbləri ilə məşğul olmağa başladım. Bu məşğuliyyət mənim ürəyimə daha çox yatırdı, çünki burada mənim üçün yəqin olan və artıq ədəbi müəllimlik fəaliyyətimdə aydın görünən yalan yox idi. Burada da mən tərəqqi naminə fəaliyyət göstərirdim, lakin mən artıq tərəqqinin özünə tənqidi yanaşırdım. Mən özümə deyirdim ki, tərəqqi özünün bəzi təzahürlərində səhvlərə yol verib və buna görə ibtidai insanlara, kəndli uşaqlara, təmamilə azad yanaşaraq, onlara özləri istədikləri tərəqqi yolunu seçməyi təklif etmək lazımdır.\nƏslində isə mən yeganə həllolunmaz bir məsələ ətrafında fırlanırdım – öyrətmək, özündə bilmədən nəyə öyrədirsən. Ədəbi fəaliyyətin ən yüksək dairəsində mənə aydın idi ki, öyrətmək özündə bilmədən nəyə öyrədirsən – olmaz, çünki görürdümki, hərə bir şeyə öyrədir, və aralarındakı mübahisə və deyişmələrlə yalnız özləri özlərindən öz bilməməzliklərini gizlədirlər; burada isə, kəndli uşaqlarla, mənə elə gəlirdi ki, uşaqlaraöz iştədikləri şeyi öyrənmək imkanı verməklə, bu çətinliyi həll etmək olar. O zaman qəlbimin dərinliyində çox yaxşı bilirdim ki, mən lazım olan heç nəyə öyrədə bilmərəm, çünki heç özüm də nəyin lazım olduğunu bilmirəm. Buna görə indi o zamanki öyrətmək istəyimi həyata keçirmək üçün gah nala, gah mıxa vurduğumu xatırlayanda gülməyim gəlir. Bir il məktəblərlə məşğul olduqdan sonra, mən yenə də xaricə getdim ki, orada öyrənim, nə edim ki, heç özümdə heçnə bilmədiyim halda, başqalarını öyrədə bilim.\nMənə elə gəlirdi ki, mən buna xaricdə öyrəndim, və bütün bu müdrikliklə silaxlanaraq, kəndlilər azad edilən ildə Rusiyaya qayıtdım və barışdırıcı münsif vəzifəsini tutaraq, savadsız xalqı məktəblərdə, savadlı adamları isə nəşrinə başladığım jurnalda öyrətməyə başladım. Iş, elə bil, yaxşı gedirdi, lakin mən hiss edirdim ki, əqli cəhətdən o qədər də sağlam deyiləm və bu uzun müddət davam edə bilməz. Əgər mənim həyatımın hələ dadını bilmədiyim və xilas ümidi verən daha bir tərəfi, ailə həyatı, olmasa idi, mən, ola bilsin, elə o zaman əlli yaşımda gəldiyim ümidsiz hala gələrdim.\nBir il ərzində mən münsiflik, məktəblər və jurnalla məşğul oldum. Lakin, ilk növbədə dolaşıb-çaşdığımdan, o dərəcə üzülüb əldən düşdüm ki, münsifliklə bağlı mübarizə mənim üçün o dərəcə ağırlaşdı ki, məktəblərdə ki fəaliyyətim o dərəcə dumanlı göründü ki, jurnaldakı yalnız bir şeydən ibarət olan təsirim – hamını öyrətmək və nəyə öyrətməyə bilmədiyimi gizlətmək istəyimdən ibarət olan təsirim - mənə o dərəcə ürək bulandırıcı göründü ki, mən daha çox ruhən nəinki cismən xəstələndim, hər şeyi atdım və çöl düzünə başqırların yanına gətdim – təmiz hava udmağa, qımız içməyəvə heyvan həyatı yaşamağa.\nOradan qayıtdıqda mən evləndim. Xoşbəxt ailə həyatı yaratdığı yeni şərait məni həyatın ümumi mənasının hər hansı bir axtarışından artıq təmamilə yayındırdı. O zaman mənim bütün həyatım ailədə, həyat yoldaşımda, uşaqlarda və buna görə guzaranımı yaxşılaşdırmaqla bağlı qayğılarda cəmləndi. Kamillik arzusu, artıq əvvəllər ümumi kamillik, tərəqqi arzusu ilə əvəz olunaraq, indi artıq bırbaşa mənə ailəmlə birlikdə mümkün qədər yaxşı olmaq arzusu ilə əvəz olundu.\nBeləcə on beş il ütdü.\nBaxmayaraq ki, mən yazıçılığı əhəmiyyətsiz, boş bir fəaliyyət hesab edirdim, bu on beş il ərzində mən hələ də yazırdım. Mən artıq yazıçılığın şirinliyini, cuzi, dəyərsiz işə görə iri pul mükafatları və alqış şirinliyini dadmışdım və onunla yalnız öz maddi durumumu yaxşılaşdırmaq və qəlbimdəki şəxsi və ümumi həyatın mənasına dair bütün sualları boğmaq üçün məşğul olurdum.\nMənim üçün yalnız bir hıqiqət var idi – elə yaşamaq lazımdlr ki, özünə və ailənə yaxşı olsun və mən yalnız buna öyrədərək yazırdım.\nMən beləcə yaşayırdım, lakin beş il bundan əvvəl mənimlə nə isə qəribə bir şey baş verməyə başladı: məni əvvəlcə caşqınlıq, həyat dayanmaları dəqiqələri bürüyürdü, mən elə bil bilmirdim necə yaşayım, nə edim və özümü itirir, ruhdan düşür və məyus olurdum. Lakin bu ötüb kecirdi və mən əvvəlki həyatıma davam edirdim. Sonra bu məyusluq dəqiqələri dahada tez-tez və elə əvvəlki şəkildə təkrar ulunmağa başladılar. Bu həyat dayanmaları daim eyni suallarla ifadə edilirdi: Nə üçün? Bəs sonra?\nƏvvəlcə mənə elə gəlirdi ki, bu belə - mənasız, yersiz suallardı. Mənə elə gəlirdi ki, bunlar hamsı məlumdur, və əgər mən nə vaxtsa onların həlli ilə məşğul olmaq istəsəm, bu mənim üçün heç bir çətinlik törətməz – indi isə bununla məşğul olmağa mənim sadəcə olaraq vaxtım yoxdur və əgər nə vaxtsa bu fikirə düşsəm, elə o zaman cavabları taparam. Lakin bu suallar daha da tez-tez təkrarlanmağa başladılar, daha da inad və təqidlə cavablar tələb olunurdular və bir yerə düşən nöqtələr kimi bu cavabsız suallar qara bir ləkə şəklini aldılar.\nDaxili ölümcül xəstəliyə tutulmuş insanla baş verən bir vəziyyət alındı. Əvvəlcə nasazlığın, xəstə əhəmiyyət vermədiyi, cuzi əlamətləri üzə çıxır, sonra bu əlamətlər tez-tez təklrar olunurlar və zaman baxımından ayrılmaz bir iztiraba birləşirlər. Iztirab artır və xəstə gözünü açıb-yumunca artıq dərk edir ki, nasazlıq kimi qəbul etdiyi hal, onun üçün həyatda ən mühüm, ən əhəmiyyətli olan bir şeydir, bu – ölümdür.\nEyni hal mənimlə də baş verdi. Mən anladım ki, bu təsadüfi nasazlıq, naxoşluq deyil, əksinə nə isə çox ciddi mühüm bir şeydir və əgər eyni suallar təkrar olunurlar sa, onda onlara cavab vermək lazımdır. Mən cavab verməyə cəhd etdim. Suallar olduqca mənasız, sadə görünür və uşaq suallarına bənzəyirdilər. Lakin onlara toxunduqda və həll etməyə cəxd etdikdə mən dərhal əmin oldum ki, birincisi, bunlar heç də mənasız və uşaq sualları deyillər, əksinə həyatda ən mühüm və dərin suallardı, və, ikincisi, mən nə qədər düşünürəm sə düşünüm onları heç cür həll edə bilmirəm. Samaradakı mülklə, uşağın tərbiyəsi, kitabın yazılması ilə məşğul olmaqdan əvvəl bütün bunları nə üçün etdiyimi bilməliyəm. Mən bunları nə üçün etdiyimi bilməyənə qədər , heçnə edə bilmərəm. O zaman məni çox düşündürən təsərufatla bağlı fikirlər arasında, ağlıma birdən belə bir sual gəlirdi: ” Yaxşı, tutaq ki sənin Samara quberniyasında 6000 desyatin torpağın, 300 baş atın olacaq, bəs sonra? “, və mən tamamilə çaşıb qalaraq, sonra nə düşünəcəyimi bilmirdim. Yaxud, uşaqları necə tərbiyyə edəcəyim haqda düşünməyə başlayanda, özümə deyirdim: “ Bundan mənə nə? “ Yaxud, xalq necə rifaha, xoş guzarana çata biləcəyi haqda düşünəndə, özümə deyirdim: “ Bundan mənə nə? “ Yaxud, mənim əsərlərimin, mənə gətirəcək şöhrət haqda düşünəndə, özümə deyirdim:” Yaxşı, tutaq ki, sən Qoqoldan, Puşkindən, Şekspirdən, Molyerdən, dünyada bütün yazıçılardan şöhrətli oldun – hə, nə olsun!..” - ...və mən heçnə, heçnə cavab verə bilmirdim.


YAP-çı deputat “Aprel döyüşləri”nə görə prezidentin mükafatlandırdığı polkovnikin həbsini PİSLƏDİ - modern.az\n15 Dekabr 2019, 21:20 | ÖLKƏ\nModern.az-ın məlumatına görə, deputat M.İbrahimqızı “Aprel döyüşləri”ndəki şücaətinə görə Prezident İlham Əliyevin qəbul etdiyi hərbçinin həbs edilməsni pisləyib.\n“Düşünürəm ki, vətən qarşısında bu qədər xidmətləri olan 1azimizin törətdiyi məişət hadisəsini onun uzun illər stress dolu bir həyat yolu keçməsilə izah etmək olar. Bu mənada yerli ictimaiyyət, xüsusilə də hüquq-mühafizə orqanları belə hallara xüsusi həssaslıqla yanaşmalı idi. Bu gün ölkəmizdə cəzaların humanistləşdirilməsi ilə bağlı Prezidentimizin imzaladığı fərman və sərəncamlar gerçəşləşir. Uzun illərdir ki, ölkəmizdə Prezident yanında Əfv məsələləri üzrə Dövlət Komissiyasının fəaliyyəti hər birimizdən bu cür münaqişə və insidentlərə humanistcəsinə və fərdi yanaşma tələb edir. Ölkəmizin Birinci vitse-prezidentinin təşəbbüsü ilə dəfələrlə parlamentdə qəbul olunan bir neçə amnistiya qərarları əslində hüquq-mühafizə orqanlarını cəza hökmlərindən daha çox barışıq qərarlarına üstünlük verməyə çağırır. Sözsüz ki, qazimizin vətənin müdafiəsində keçirdiyi stresslər onun sağlamlıq durumunda ağır izlərsiz ötüşməyib. Düşünürəm ki, zərərçəkənlər bir daha qazi, polkovnik Qadir Vəlişovun şücaət dolu fəaliyyətini nəzərə alaraq, ən qısa zamanda barışıq elan edəcəklər. Bununla bağlı rayon ictimaiyyəti, ağsaqqal və ağbirçəklərin də üzərində çox ciddi məsulliyyət var. Bu gün ərazimizin 20 % -nin hələ də erməni işğalı altında olduğu zamanda hər bir Azərbaycan vətəndaşı Vətəni uğrunda canından keçməyə hazır olan insanlar qarşısında borcludur”.\n"Aparılan ilkin araşdırmalarla müəyyən edilib ki, Qadir Vəlişov həqiqətən də onların evinə gələrək ictimai qaydanı kobud surətdə pozan, cəmiyyətə açıq hörmətsizlik ifadə edən və şəxslər üzərində zor tətbiq edilməsi ilə müşayiət olunan xuliqanlıq hərəkətləri edərək evin pəncərə şüşələrini, məişət əşyalarını sındırmış, İ.Alıyevi və İ. Eminovanı əlindəki çomaqla vuraraq onlara ağır dərəcəli bədən xəsarəti yetirib", deyə DİN bəyan edib.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Pirallahıda 500-dən artıq sakin tibbi müayinələrdən keçib\nPirallahıda 500-dən artıq sakin tibbi müayinələrdən keçib\nÖlkəmizdə fevralın 12-dən başlanılan əhalinin tibbi müayinə tədbirləri Pirallahı rayonunda uğurla həyata keçirilir.\nRayon icra hakimiyyətindən AZƏRTAC-a verilən məlumata görə, təşkil edilən tibbi müayinələrdə əhalinin mütəşəkkilliyi müşahidə olunur. Bu məqsədlə Rayon icra hakimiyyətində aidiyyətı qurum nümayəndələrindən ibarət komissiya yaradılıb, xüsusi qrafik tərtib olunub. Səhiyyə müəssisələrində əhalinin tibbi-profilaktik müayinədən keçirilməsi üçün lazımi şərait yaradılıb. Səyyar həkim briqadaları hər gün müvafiq sahələr üzrə müayinələr aparır. Yaşlı sakinlərin evlərində tibbi müayinədən keçirilməsi üçün sahə ərazi icra nümayəndəlikləri tibb müəssisələrinə yaxından kömək göstərirlər.\nTərtib edilən qrafik əsasında 10 nömrəli Birləşmiş Şəhər Xəstəxanasının, eləcə də Çilov adasında yerləşən 16 nömrəli Birləşmiş Şəhər Xəstəxanasının və Neft Daşlarında yerləşən tibb məntəqəsində əhalinin sağlamlığının qorunması, müalicəsi və profilaktikası məqsədilə müayinələr diqqətlə aparılır.\nAksiya başlanandan 500-dən artıq rayon sakininin sağlamlıq vəziyyəti yoxlanılıb. Əhalinin tibbi müayinədən keçirilməsi tədbiri uğurla davam edir.\nAzərbaycanlı həkim ABŞ-da keçirilən beynəlxalq konfransda çıxış edib09:02 15.02.2018\nHeydər Əliyev Fondunun vitse-prezidenti Leyla Əliyeva fondun layihələri çərçivəsində Bakının bir sıra tibb müəssisələrində olub09:02 15.02.2018\nRahat yatmaq və yuxudan vaxtında oyanmaq sağlamlıq üçün çox əhəmiyyətlidir09:02 15.02.2018\nUnutmaq mərəzi...09:02 15.02.2018\nKartof suyunun möcüzəvi faydaları09:02 15.02.2018\nGüclü immunitetin sirri09:02 15.02.2018


Rayonlara gediş-gəliş nə vaxt bərpa olunur? - Açıqlama ABC.AZ\n8 avqust, Fineko/abc.az. Bakıdan rayonlara gediş-gəliş bu ay açıla bilər.\nABC.AZ-ın məlumatına görə, bunu Operativ Qərərgahın brifinqində Prezidentin köməkçisi Şahmar Mövsümov deyib.\nO bu məsələnin müzakirə mərhələsində olduğunu vurğulayıb: "Hələlik bu barədə qərar olmasa da, bunun üçün qaydalara əməl olunmalı, yoluxma sayı artmamalıdır. Əgər qaydalara əməl olunmasa və nəticədə yoluxma sayı artarsa, bu yumşalmalar da təxirə salına bilər".


“Azərbaycanlılar gəldilər, sülhməramlılara xəritə göstərdilər, onlar çıxıb getdilər...” - Ermənilər » www.Bia.Az\n“Azərbaycanlılar gəldilər, sülhməramlılara xəritə göstərdilər, onlar çıxıb getdilər...” - Ermənilər\n15-12-2020, 19:16 52\nXocavəndin Köhnə Tağlar kəndi isə artıq tamamilə Azərbaycan ordusunun nəzarətindədir, dekabrın 12-də ora göndərilən Rusiya sülhməramlıları Xankəndinə geri qayıdıblar. Kəndin qondarma “administrasiyasının” başçısı Eduard Ayvazyan deyib.\n“Kənddə Rusiya sülhməramlıları var idi, azərbaycanlılar onlara yaxınlaşdılar və dedilər ki, bu kənd onların nəzarətinə keçir. Sülhməramlılar isə çıxıb getdi. Azərbaycanlılar sülhməramlılarla sənədlərlə danışırdılar. İndi rusiyalı sülhməramlılar Stepanakertə (Xankəndi,-red.) gedirlər”,-Ayvazyan bir neçə saat əvvəl erməni KİV-lərinə belə deyib.\nXatırladaq ki, dekabrın 12-də Rusiya Müdafiə Nazirliyi Köhnə Tağlar və Çaylaqqala kəndlərini Qarabağdakı sülhməramlı əməliyyatlar zonasına daxil edən xəritə dərc etmişdi. Bu xəritə Bakıda haqlı narazılıqlara səbəb oldu və dünən axşam Rusiya Müdafiə Nazirliyi xəritəni yenilədi. Və həmin kəndləri sülhməramlı əməliyyatlar zonasından çıxardı.скачать dle 12.1


MDHP SƏDRİNİN HUMANİTAR MƏSƏLƏLƏR ÜZRƏ MÜŞAVİRİ » MDHP - Milli Dirçəliş Hərəkatı Partiyası - Rəsmi veb səhifəsi\nMDHP SƏDRİNİN HUMANİTAR MƏSƏLƏLƏR ÜZRƏ MÜŞAVİRİ\nMƏMMƏDLİ RASİM QULU OĞLU\nMDHP Sədrinin humanitar məsələlər üzrə müşaviri, yazıçı-publisist\n09 fevral 1962-ci ildə Ordubad rayonunun Gənzə kəndində anadan olub.\nRasim Gənzəli ilk öncə bəşəri və mənəvi düşüncəsi, yüksək alicənablığı, ziyalı təfəkkürü, milli ideoloji baxışları, mübarizliyi və ədəbi yaradıcılığı ilə böyük hörmətə sahibdir.\nFiziki məhdudiyyətinə baxmayaraq, hələ uşaqlığı və gəncliyində fərdi olaraq orta və ali təhsilə yiyələnməsi, onun həyata baxışının nə qədər dolu və dərin olmasını, eyni zamanda daxili inam və mübarizliyinin göstəriciləridir. Bu mübarizlik onun bütün həyatı boyu müşahidə olunmaqdadır.\nÖtən əsrin sonlarında Sovet İmperiyasına qarşı başlanmış Azadlıq Hərəkatında da Rasim bəy öz aktiv fəaliyyəti ilə seçilib. 1990-cı ildə 20 Yanvar faciəsindən sonra Sovet hökuməti Azərbaycana dəmir yolu ilə bağlı blokada tətbiq edən zaman o, “Azadlıq” radiosu vasitəsiylə bu barədə dünyanı məlumatlandırmaq üçün bəyanatla çıxış etmişdir. Bundan əlavə Rasim bəy hadisələrlə bağlı cəmiyyəti məlumatlandırmaq üçün mütamadi olaraq mətbuatda dolğun məqalələr dərc etdib.\nBəşəri düşüncə və milli mənəvi dəyərlərin təbliği istiqamətində Rasim bəy yorulmadan çalışan bir insandı. Azərbaycan Yazıçılar Birliyinin üzvü olan Rasim Gənzəli 600-dən çox publisistik yazıların və 10 kitabın müəllifidir.\nBunlardan əlavə Rasim bəy millətin dirçəlişi naminə daim siyasi fəaliyyətdə olan bir düşüncə adamıdı.


Bakıda hüquqşünas polis qardaşını niyə öldürdü? – TƏFƏRRÜAT | SUMQAYITXEBER.COM\nSUMQAYITXEBER.COM > HADİSƏ > Bakıda hüquqşünas polis qardaşını niyə öldürdü? – TƏFƏRRÜAT\nBakıda hüquqşünas polis qardaşını niyə öldürdü? – TƏFƏRRÜAT\nMüəllif: sumqayitxeber.com • Tarix: 4 Avqust 2017 • Baxış sayı: 272 dəfə • Şərh yoxdur\nDünən axşam saatlarında Bakının Binəqədi rayonunda – 9-cu mikrorayon, Mir Cəlal küçəsi 85-də yerləşən binada qardaşın qardaşını bıçaqlayaraq öldürməsi hadisəsi ilə bağlı bəzi məqamlar üzə çıxıb. Lent.az-ın əldə etdiyi məlumata görə, hadisəni törədən 1990-cı il təvəllüdlü Əliyev Əli Murad oğlu cüdoçudur. Onun bıçaqlayaraq öldürdüyü qardaşı, 1983-cü ildə anadan olmuş Əliyev Murad Ramazan oğlu isə konq-fu idman növü üzrə peşəkarlaşıbmış.


Kristiano Ronaldonun rekordu yeniləndi - MINVAL.INFO\nPortuqaliyanın “Sportinq” klubunun futbolçusu Joelson Fernandeş İtaliya “Yuventus”unda çıxış edən Kristiano Ronaldonun rekordunu yeniləyib.\n“Report”un məlumatına görə, hücumçu buna çempionatın XXIX turunda “Jil Visente” ilə matçda nail olub. Fernandeş 17 yaş 4 ay 3 günündə əsas komandada debüt edib.\nRonaldo isə “Sportinq”də İtaliya “İnter”inə qarşı 17 yaş 6 ay 9 günündə meydana çıxıb.\nQeyd edək ki, Kristiano Ronaldo “Sportinq”də 25 oyuna 3 qol vurub. O, 2003-cü ildə “Mançester Yunayted”ə keçib.\nNəşr edilib: 2020/07/02 16:53